Rezumatul Studiului 8 - „Aceşti foarte neînsemnaţi fraţi ai Mei…”

1. **Valori şi influenţă**
	* Iată ce ne face pe noi binecuvântaţi (fericiţi): fiind săraci în duh, plângând din cauza păcatului, purtându-ne cu blândeţe, tânjind după neprihănire, fiind milostivi, având o inimă curată, fiind împăciuitori, purtând prigonirile din pricina neprihănirii.
	* Multe din aceste calităţi sunt în strânsă legătură cu modul în care-i tratăm pe ceilalţi.
	* Trebuie să convieţuim cu ceilalţi pentru a fi sarea pământului, influenţând spre bine vieţile lor.
	* Suntem lumina lumii atunci când luminăm vieţile celorlalţi prin cuvintele şi exemplul nostru.
2. **Răspunzând nedreptăţii**
	* Vieţile celor care-L ascultau pe Isus nu erau uşoare. Cei puternici îi asupreau, mulţi dintre ei erau datori vânduţi şi zarafii îi abuzau, iar soldaţii romani îi forţau să lucreze pe degeaba.
	* Este uşor să dai frâu liber urii în acele situaţii. Isus învăţa ca ei să răspundă într-un mod cuviincios, fără a manifesta ură, ci prin a da dovadă de compasiune pentru cei ce nu vor să fie binecuvântaţi.
	* De multe ori nu putem înlătura nedreptatea, însă putem alege cum să reacţionăm: „Nu te lăsa biruit de rău, ci biruieşte răul prin bine.”(Romani 12:21).
3. **Fapte de iubire**
	* Isus a relatat adevărata poveste a samariteanului căruia „i s-a făcut milă” (Luca 10:33) când şi-a văzut vrăşmaşul în nevoie.
	* Mentalitatea preotului şi a levitului: „Dacă mă opresc să-l ajut pe acest om, ce mi se va întâmpla mie?”
	* Mentalitatea samariteanului: „Dacă nu mă opresc să-l ajut pe acest om, ce se va întâmpla cu el?”
4. **Priorităţile noastre**
	* Parabola bogatului şi a lui Lazăr (Luc. 16:19-31) vorbeşte despre un om bogat care este indiferent la nevoile celor săraci.
	* În viaţă, circumstanţele ambelor caractere rămân neschimbate; dar în moarte, după judecata lui Dumnezeu, poziţiile lor sunt inversate dramatic.
	* Într-o altă parabolă (Luca 12:12-21) Isus vorbeşte despre alt om bogat care era îngrijorat pentru averile lui. El era preocupat doar de viaţa aceasta şi astfel şi-a pierdut viaţa veşnică.
	* Aceste două parabole ne învaţă că cel mai important lucru este să căutăm întâi Împărăţia Cerului. De asemenea învăţăm şi că trebuie să împărţim cu semenii binecuvântările primite de la Dumnezeu.
5. **Servind altora**
	* În parabola oilor şi a caprelor, cei neprihăniţi fac din milă şi grija faţă de ceilalţi un mod de viaţă.
	* Aceştia nu trebuie să se gândească pentru a acţiona în felul acesta. În plus, ei nu-şi proclamă faptele de bunătate, nici nu aşteaptă vreo răsplată în schimb.
	* Isus primeşte actele de bunătate manifestate către semenii noştri ca şi cum I-ar fi fost făcute Lui personal: „ori de câte ori aţi făcut aceste lucruri unuia din aceşti foarte neînsemnaţi fraţi ai Mei, Mie Mi le-aţi făcut.” (Matei 25:40)